en en en es en en en en en en en en en en en az en en en en en fr en en en en en en fr ml en ml ml ml ml ml ml ml ml ml ml ml ml ml ml ml ml en en ml ml ml ml ml en en ml en ml nl ml fr ml nb ml en ml nl ml nl ml nb ml en ml en ml nl ml en ml nl ml nl ml nl ml en ml nl ml en ml nl ml nl ml nl ml nl ml nl ml nl ml nl ml nl es es tr es en
Kerala Malar - Online Malayalam News Portal
Home Homepage News Sports Editorial Tech Politics Business Education Movies Articles Opinion Contact Us
കൊട്ടാരവുമായി ബന്ധപ്പെട്ടതെന്തും ബ്രട്ടീഷ് ജനതക്ക് പ്രിയപ്പെട്ടതാണ്. അത് പൈതൃകത്തിന്റെ ഭാഗമാണ്. ഇന്നിപ്പോള്‍ ബ്രട്ടീഷ് ജനത കാതോര്‍ക്കുന്നത് ഒരു ലൈംഗീക അപവാദ വാര്‍ത്തകളിലാണ്. രാജകുമാരനുമായി ബന്ധപ്പെട്ട ലൈംഗീകാപവാദം.
മറ്റൊരു മോണിക്ക ലെവന്‍സ്‌കി എന്ന് വിശേഷിപ്പിക്കപ്പെടുന്ന ജേന്‍ ഡോ 3 എന്ന അപരമനാമത്തിലറിയപ്പെടുന്ന വിര്‍ജിനിയ റോബര്‍ട്ട്‌സ് ആണ് കഥയിലെ വനിത. പുരുഷന്‍ ബ്രിട്ടീഷ് രാജകുമാരനും. രാജകുമാരന്‍ തന്നെ ലൈംഗിക അടിമയാക്കുകയാണുണ്ടായതെന്ന് വിര്‍ജിനിയ വെളിപ്പെടുത്തിയതോടെ വിവാദം ചൂടുപിടിച്ചിരിക്കയാണ്.
ആന്‍ഡ്രൂ രാജകുമാരന്‍ കൗമാര പ്രായത്തില്‍ പാര്‍ട്ടികളില്‍ ലൈംഗിക അടിമയായി തന്നെ ദുരുപയോഗം ചെയ്തുവെന്നാണ് വിര്‍ജിനിയയുടെ ആരോപണം. ഈ ആരോപണത്തെ ശക്തമായ ഭാഷയില്‍ നിഷേധിച്ചു കൊണ്ട് ബക്കിങ്ങാം കൊട്ടാരവും രാജകുമാരന്റെ ഒാഫീസും രംഗത്തുവന്നെങ്കിലും വിവാദത്തിനിനിയും അയവുവന്നിട്ടില്ല. കാരണം വിര്‍ജിനിയ കാരണം അകത്ത് കിടക്കുന്നത് അമേരിക്കയിലെ പ്രമുഖനായ വ്യവസായിയായ ജെഫ്രി എപ്‌സ്‌റ്റെയ്‌നാണ്. ഇതേ കേസിലാണ് രാജകുമാരനും ചെന്നുപെട്ടിരിക്കുന്നത് എന്നത് ബ്രിട്ടിഷ് രാജകൊട്ടാരത്തിനുള്ളില്‍ തീക്കട്ടയിടുന്നത്.
വിര്‍ജിനിയ-ആന്‍ഡ്ര്യൂ രാജകുമാരന്‍ കഥക്ക് കുറച്ച് വര്‍ഷത്തെ പഴക്കമുണ്ട്. 2007ല്‍ ബ്രിട്ടീഷ് പത്രമായ 'ദി മെയ്ല്‍' ആണ് വിര്‍ജീനിയയുടെ വിവാദകഥ പുറത്തുകൊണ്ടുവന്നത്. അമേരിക്കയിലെ കോടതിയില്‍ ഇതിന്റെ കേസ് നടന്നു വരികയാണ്. വിര്‍ജിനിയയെ ജെയ്ന്‍ ഡോ 3 എന്നാണ് കോടതി രേഖകളില്‍ വിശേഷിപ്പിക്കുന്നത്. രാജകുമാരന്‍ ജെയ്ന്‍ ഡോ 3യെ ലൈംഗികമായി പീഡിപ്പിച്ചുവെന്നാണ് കേസ്.
കുട്ടികളെ ലൈംഗികമായി ഉപയോഗിക്കുന്നത് ബ്രിട്ടീഷ രാജകുടുംബത്തിലെ ഇലം തലമുറക്കാരനാണ് ഒരു ഹോബിയാണെന്ന നിലയ്ക്കാണ് വിര്‍ജിനിയയുടെ വെളിപ്പെടുത്തലുകളുടെ പോക്ക്.
മാധ്യമ വ്യവസായിയായിരുന്ന റോബര്‍ട്ട് മാക്‌സ് വെല്ലിന്റെ മകള്‍ ഗിസ്ലെയ്ന്‍ മാക്‌സ്‌വെല്ലാണ് കുട്ടികളെ സംഘടിപ്പിച്ച് രാജകുമാരനു വേണ്ടി സൗകര്യപ്പെടുത്തി കൊടുത്തതെന്ന ആരോപണമാണ് ഇതിലേറ്റവും ശക്തമായത്. ഗ്ലിസെയിനാണ് തന്നെ രാജകുമാരന് പരിചയപ്പെടുത്തിയതെന്നും അതിനു ശേഷം രാജകുമാരന്‍ പൂര്‍ണമായും തന്നെ ലൈംഗിക അടിമയാക്കി ഉപയോഗിക്കുകയായിരുന്നുവെന്നുമാണ് വിര്‍ജിനിയ വെളിപ്പെടുത്തിയത്. മെയ്ല്‍ പത്രത്തിന്റെ റിപ്പോര്‍ട്ടര്‍ ഷാരോണ്‍ ചര്‍ച്ചറോടാണ് വിര്‍ജീനിയ തന്റെ കഥ അദ്യമായി പറഞ്ഞത്.
പ്രായപൂര്‍ത്തിയാകുന്നതിനു മുന്‍പേ താന്‍ എപ്‌സറ്റെയ്‌നിന്റെ ലൈംഗിക അടിമയായിരുന്നു. നല്ല ശമ്പളം അവര്‍ തരികയും ചെയ്തിരുന്നുവെന്നും വിര്‍ജിനിയ വെളിപ്പെടുത്തി. 2007ലാണ് ഈ സംഭവമൊക്കെ പുറത്തായത്. കഴിഞ്ഞയാഴ്ച അമേരിക്കയിലെ ഫ്‌ളോറിഡയിലെ കോടതിയെ കേസുമായി വിര്‍ജീനിയ വീണ്ടും സമീപിച്ചതോടെയാണ് ആന്‍ഡ്ര്യൂ രാജകുമാരന് തലവേദന തുടങ്ങിയത.് പാപ്പരാസികള്‍ക്ക് ആനന്ദവും.
ഒരു സസ്‌പെന്‍സ് ത്രില്ലറിന്റെ വളവുതിരിവുകളോടെയാണ് വിര്‍ജിനിയ തന്റെ കഥ അവതരിപ്പിച്ചിരിക്കുന്നത്. വിര്‍ജിനിയയ്ക്ക് പതിനഞ്ച് വയസായതോടെയാണ് സംഭവത്തിന്റെ തുടക്കം, 1998ല്‍. ആ പ്രായത്തില്‍ അവള്‍ ഫ്‌ളോറിഡയിലെ ഒരു ക്ലബിലെ സ്പായില്‍ ജോലി ചെയ്യുകയായിരുന്നു. അവിടെവച്ചാണ് ഗിസ്ലെയ്‌നെ കണ്ടുമുട്ടിയതെന്ന് യുവതി പറയുന്നു. ഗിസ്ലെയ്ന്‍ എപ്‌സ്‌റ്റെയ്‌നിന്റെ സുഹത്തായിരുന്നു. ഇരുവരുടേയും അതിരുകള്‍ കടന്നുള്ള സൗഹൃദത്തിന്റെ കഥകള്‍ അക്കാലത്ത് ന്യൂയോര്‍ക്കിലും ലണ്ടനിലും പാട്ടായിരുന്നു. ഇവരുമായുള്ള ആന്‍ഡ്ര്യൂ രാജകുമാരന്റെ ബന്ധമാണ് ഇപ്പോഴത്തെ വിവാദത്തിന് ശക്തമായ അടിത്തറ നല്‍കുന്നത്. ആന്‍ഡ്ര്യൂ രാജകുമാരന് ഇവരുമായുള്ള സൗഹൃദം അന്നേ വിമര്‍ശനവിധേയമായിരുന്നു.
ഇവരോടൊപ്പം ഒരു ജന്മദിനാഘോഷത്തില്‍ തായ്‌ലാന്റില്‍ വച്ച് മേല്‍ വസ്ത്രമില്ലാത്ത യുവതികള്‍ക്കൊപ്പം നിന്നുള്ള രാജകുമാരന്റെ ഫോട്ടൊ അന്ന് ഏറെ കോലാഹലമുണ്ടാക്കിയതാണ്. പിന്നീട് മാന്‍ഹാട്ടനിലടക്കം ഇത്തരം ചില പാര്‍ട്ടികളിലും ഇവരോടൊപ്പം ആന്‍ന്ധ്രൂ രാജകുമാരന്‍ പ്രത്യക്ഷപ്പെട്ടിട്ടുണ്ട്. സ്പായില്‍ വച്ച് ഗിസ്ലെയിനുമായുള്ള പരിചയമാണ് എപ്‌സ്‌റ്റെയ്‌നടുത്തേക്ക് തന്നെ എത്തിച്ചതെന്ന് വിര്‍ജിനിയ പറയുന്നു. തനിക്ക് പ്രൊഫഷണല്‍ മസേസ് ആകാനാണ് ആഗ്രഹമെന്നറിയിച്ചപ്പോള്‍ കോടീശ്വരനായ എപ്‌സ്‌റ്റെയന് യാത്രയില്‍ കൂടെ കൂട്ടാന്‍ ഒരു മസേസിനെ ആവശ്യമാണെന്നും അദ്ദേഹം നല്ല പ്രതിഫലം നല്‍കുമെന്നുമായിരുന്നു ഗിസ്ലെയ്ന്‍ മറുപടി പറഞ്ഞതെന്ന് വിര്‍ജീനിയ പറഞ്ഞു.
തന്റെ ദുരന്ത ജീവിതം അവിടെ തുടങ്ങി. മസേസിനു പകരം തന്റെ ലൈംഗിക അതിക്രമങ്ങള്‍ കാഴ്ചവയ്ക്കാനൊരാളെയാണ് എപ്‌സ്‌റ്റെയ്‌നിന്‍ തേടിയതെന്ന് പതിയെ പതിയെ മനസിലായെന്ന് വിര്‍ജിന്‍ പറഞ്ഞു. എപ്‌സ്‌റ്റെയ്‌നിന്‍ തനിക്ക് തന്നിരുന്ന സാധനങ്ങള്‍ക്കും സംസാരിച്ചിരുന്ന വാക്കുകള്‍ക്കും വരെ അശ്ലീലച്ചുവയായിരുന്നു.
2001ല്‍ അമേരിക്കയില്‍ നിന്ന് തന്നെ ലണ്ടനിലെത്തിച്ചു. ആന്‍ഡ്ര്യൂ രാജകുമാരനൊപ്പം ഒരു ഡാന്‍സ് പാര്‍ട്ടിയുണ്ടെന്ന് അറിയിച്ചത് ഗിസ്ലെയ്‌നാണ്.  അവിടെ വച്ച് എപ്‌സ്‌റ്റെയ്‌നും ആന്‍്ഡ്രൂ രാജകുമാരനുമൊപ്പം ഡിന്നര്‍ കഴിച്ചു. ഇതിനിടെ തന്നോട് രാജകുമാരന്‍ അടുപ്പമൊന്നും കാണിച്ചില്ലെങ്കിലും അന്നു രാത്രി രാജകുമാരന്‍ തന്നെ ഉപയോഗപ്പെടുത്തിയെന്ന് വിര്‍ജിനിയ പറയുന്നു.
അന്ന് തന്നെ അമേരിക്കയിലേക്ക് കൊണ്ടുവന്നത് രാജകുമാരന് ഉപയോഗിക്കാന്‍ വേണ്ടി മാത്രമായിരുന്നു. പിന്നെ തന്നെ  ലണ്ടനിലേക്ക് രാജകുമാരന്‍ വേണ്ടി മാത്രമായിരുന്നു കൊണ്ടുവന്നിരുന്നതെന്നും വിര്‍ജീനിയ പറയുന്നു. രാജകുമാരനെയും മറ്റു കൂട്ടുകാരനെയും ലൈംഗികമായി തൃപ്തിപ്പെടുത്തിയതിന് എപ്‌സ്‌റ്റെയ്‌നാണ് പ്രതിഫലം നല്‍കിയിരുന്നത്. 2001ലെ ഈസ്റ്റര്‍ ദിനത്തിലാണ് രാജകുമാരനെ എപ്‌സ്‌റ്റെയ്‌നന്റെ മാന്‍ഹട്ടന്‍ മാന്‍ഷനില്‍ വച്ച് വീണ്ടും കണ്ടുമുട്ടിയത്,
2002ല്‍ 19ാം വയസ്സില്‍ തന്നെ തായ്‌ലന്‍ഡിലേക്ക് ഒരു മസാജിങ് കോഴ്‌സിനായി എപസ്‌റ്റെയ്ന്‍ പറഞ്ഞയച്ചു. അവിടെവച്ച് തന്റെ ജീവിതത്തിലേക്ക് ഓസ്‌ട്രേലിയന്‍ കായികാഭ്യാസി റോബര്‍ട്ട് വന്നു. റോബര്‍ട്ടിനെ വിവാഹ കഴിച്ച് പതിനൊന്നു വര്‍ഷത്തോളം സിഡ്‌നിയിലെ ഗ്രാമീണ മേഖലയില്‍ എല്ലാത്തില്‍ നിന്നും അകന്ന് കഴിഞ്ഞു. തന്റെ കൗമാരത്തില്‍ ഭീകര സ്വപ്നങ്ങള്‍ മാത്രം സമ്മാനിച്ചവരെ ശിക്ഷിക്കാനായി മാത്രമാണ് ഒരു വര്‍ഷം മുമ്പ് മൂന്ന് മക്കളേയും കൂട്ടി കുടുംബസമേതം അമേരിക്കയില്‍ തിരിച്ചെത്തിയത്.
പാശ്ചാത്യ രാജ്യങ്ങളിലെ വലിയ നേതാക്കള്‍ക്കെതിരെ ഉയരുന്ന ലൈംഗിക ആരോപണങ്ങള്‍ എപ്പോഴും ലോകം മുഴുവന്‍ ചര്‍ച്ചയാകാറുണ്ട്. മോണിക്ക ലെവന്‍സ്‌കിയെന്ന പേരാകും ഇത്തരം സംഭവങ്ങള്‍ പുറത്തുവരുമ്പോള്‍ ആദ്യം ഓര്‍മവരിക. അതെ, പുതിയൊരു മോണിക്ക ലെവന്‍സ്‌കി എത്തിയിരിക്കുന്നു മാധ്യമങ്ങള്‍ക്കും ലോകത്തിനും ആഘോഷിക്കുവാനായി. മോണിക്ക ലെവന്‍സ്‌കി ഒരു പരാതിക്കാരിയോ ആരോപണമുയര്‍ത്തിയവളോ ആയിരുന്നില്ല. മാധ്യമങ്ങളാണ് മോണിക്ക ലോവന്‍സ്‌കി-ബില്‍ ക്ലിന്റണ്‍ ബന്ധം പുറത്താക്കിയത്. എന്നാല്‍ പുതിയ സംഭവത്തിലെ വനിതയെത്തിയിരിക്കുന്നത്  പ്രശസ്തനെതിരെ ശക്തമായ ആരോപണവുമായാണ്.
പാശ്ചാത്യ രാജ്യങ്ങളില്‍ ലൈംഗിക ആരോപണങ്ങള്‍ നേതാക്കന്‍മാരുടെ സ്ഥാനം തെറിപ്പിക്കലിന് ഏറ്റവും യോജ്യമായ മാര്‍ഗമാണ്. വിര്‍ജിനിയയുടെ ആരോപണങ്ങളിലെ യുക്തി ആന്‍ഡ്ര്യൂ രാജകുമാരന് അത്രവേഗം തലയൂരാന്‍ ഇടനല്‍കില്ലെന്നുറപ്പായിരിക്കയാണ്.
ആകാശ ദുരന്തങ്ങളുടെ തുടര്‍ക്കഥകളാണ് കഴിഞ്ഞ പോയവര്‍ഷം ലോകം കണ്ടത്. ആകാശത്തിലെവിടെയോ വച്ച് ദുരൂഹതകള്‍ മാത്രം ബാക്കിവച്ച് ഓരോ വിമാനവും എവിടെക്കോ മറയുന്നു. പിന്നെ കടലിന്‍രെ കാണാക്കയങ്ങളില്‍ അവയുടെ അവശിഷ്ടങ്ങള്‍ തേടിയുള്ള അവസാനിക്കാത്ത യാത്രകള്‍.. ഏറ്റവുമൊടുവിലായി ആ ചിത്രത്തിലേക്കെത്തിയിരിക്കുന്നു ജാവാ കടല്‍...
ഇന്തോനേഷ്യയിലെ സുരഭായയില്‍ നിന്ന് സിംഗപ്പൂരിലേക്ക് പോയ എയര്‍ ഏഷ്യ ഫ്‌ളൈറ്റ് 8501 ഇക്കഴിഞ്ഞ ഡിസംബര്‍ 28ന് തകര്‍ന്നു വീണത് ജാവാ കടലിലേക്കാണ്. കടലിലന്റെ പലഭാഗങ്ങളില്‍ നിന്നായി വിമാനത്തിന്റെ അവശിഷ്ടങ്ങള്‍ കണ്ടെടുത്ത്ുകൊണ്ടിരിക്കയാണ് ഇപ്പോള്‍....ദുരന്തത്തിന്റെ ബാക്കി പത്രം തേടുന്ന ഈ കടലിടുക്കുകളില്‍ ഇതിനു മുന്‍പും നിരവധി ജീവനുകള്‍ മുങ്ങിത്താണിട്ടുണ്ട്..ഒട്ടേറെ വിമാനങ്ങളുടെ മരണപ്പാടമായിട്ടുണ്ട് ഇവിടം..വര്‍ഷങ്ങള്‍ക്ക് മുന്‍പ്...രണ്ടാം ലോക മഹായുദ്ധ സമയത്ത്...ജപ്പാന്റെ തേരോട്ടം ജാവാ കടലിലെ പോരാട്ടങ്ങളിലൂടെയായിരുന്നു.
1942 ഫെബ്രുവരി 28 അര്‍ധരാത്രി മുതല്‍ മാര്‍ച്ച് ഒന്നു വരെ ജപ്പാന്‍ നടത്തിയ ഈ ആക്രമണത്തിലൂടെ അവര്‍ നെതര്‍ലന്‍ഡിന്‍രെ കിഴക്കന്‍ ഭാഗങ്ങള്‍ പിടിച്ചടക്കി. നെതര്‍ലന്‍ഡ്, അമേരിക്ക, ബ്രിട്ടന്‍, ഓസ്‌ട്രേലിയ എന്നിവര്‍ക്കെതിരെയാണ് ഇംപീരിയല്‍ ജപ്പാന്‍ ആര്‍മി ജാവാ കടലില്‍ യുദ്ധം നയിച്ചത്. അമേരിക്ക-ബ്രിട്ടീഷ്-ഡച്ച്-ഓസ്‌ട്രേലിയന്‍ കമ്മാന്‍ഡ് അഥവാ അബ്ഡാകോം നയിച്ചത് റയര്‍ അഡ്മിറല്‍ കാരല്‍ ഡോര്‍മാന്‍, റയര്‍ അഡ്മിറല്‍ കോണ്‍റാഡ് ഹെല്‍ഫ്രിച്ച് എന്നിവര്‍ ചേര്‍ന്നായിരുന്നു. ജപ്പാന്‍ നാവിക സേന അണിനിരന്നത് കമ്മാന്‍ഡര്‍ തക്കിയോ തകാഗിയ്ക്ക് കീഴിലും. കാരല്‍ ഡോര്‍മാന് യുദ്ദത്തില്‍ കൊലചെയ്യപ്പെട്ടത് അബ്ഡാകോമിന് വലിയ തിരിച്ചടിയായി. മാത്രമല്ല 2300 നാവിക ഉദ്യോഗസ്ഥരെ അബ്ഡാകോമിന് നഷ്ടമാകുകയും ചെയ്തു. രണ്ട് ഹെവി ക്രൂസറുകള്‍, മൂന്ന് ലൈറ്റ് ക്രൂസറുകള്‍ ഒമ്പത് ഡിസ്‌ട്രോയറുകള്‍ ഇത്രയുമായാണ് അബ്ഡാകോം യുദ്ധത്തിനിറങ്ങിയത്. 2 ഹെവി ക്രീസറുകള്‍, രണ്ട് ലൈറ്റ് ക്രൂസറുകള്‍, 14 ഡിസ്‌ട്രോയറുകള്‍, 10 ട്രാന്‍സ്‌പോര്‍ട്ടുകള്‍ ഇവയാണ് ജപ്പാന്റെ കൈവശമുണ്ടായിരുന്നത്. വെറും മുപ്പത്തിയാറ് നാവികരെ മാത്രമാണ് ജപ്പാന് നഷ്ടമായത്. ഒരു ഡിസ്‌ട്രേയറിന് കേടുപാട് സംഭവിച്ചതൊഴിച്ചാല്‍ ജപ്പാന്റെ ഉപകരണങ്ങളെല്ലാം ഭാദ്രമായിരുന്നു കടലുയുദ്ദത്തിനു ശേഷം. ജപ്പാന്റെ ഭാഗത്തു നിന്ന് അംഗരാജ്യങ്ങള്‍ ഏറ്റുവാങ്ങിയ ഏറ്റവും കനത്ത ആക്രമണമായിരുന്നു ഇത്.
comments powered by Disqus. comments powered by Disqus
എന്‍ ഇ ബാലറാമിന്റെ ജീവിതത്തിലെ ഏറെ അറിയാത്തൊരേട്
കലാം ആധുനിക ഇന്ത്യയുടെ പ്രതിരൂപം
ജന്മദേശം നഷ്ടപ്പെട്ട ഒരു സമൂഹം
വികസനം, അത് മര്‍ത്യമനസിന്‍ അതിരില്‍ നിന്ന്
ജയകാന്തന്‍: സാധാരണ കഥാപാത്രങ്ങളും അസാധാരണ കഥകളും
ഒരു നാടു കേഴുന്നു; ഒരു ഓഫീസര്‍ക്കായി
ബക്കിങ്ഹാം കൊട്ടാരത്തിനു തലവേദനയായി ലൈംഗീകാപവാദം
ഐഎസില്‍ നിന്നും രക്ഷപ്പെട്ട കുട്ടിപ്പടയാളികള്‍
യുഎസ്, ക്യുബ ബന്ധങ്ങളിലെ വഴിത്തിരിവ്
ദുബൈ ഒരുങ്ങുന്നു വിമാനത്താവള വിസ്മയത്തിന്
സ്ത്രീകളെ ലൈംഗിക അടിമകളാക്കുന്ന ഐഎസ് ഭീകരര്‍
All rights Reserved 2017 © Kerala Malar